02/11/2011 | Administración LocalMunicipal
Ames
Aprobación definitiva da modificación do Regulamento de funcionamento do mercado de venda ambulante no Concello de Ames

Aprobada definitivamente de forma automática, a modificación do Regulamento de funcionamento do mercado de venda ambulante no Concello de Ames, por non terse presentado reclamacións contra o acordo de aprobación inicial (1 de setembro de 2011) durante o trámite de exposición pública (B. O. P. núm.176, de 14 de setembro de 2011), publícase o texto íntegro do Regulamento aos efectos legalmente establecidos. A presente Ordenanza ten por obxecto regular exercicio da venda ambulante dentro do termo municipal de Ames e aprobase de conformidade co disposto nos artigos 25 da Lei 7/1985, de 2 de abril, Reguladora das Bases do Réxime Local, 1.2.º do Decreto de 17 de xuño de 1955 polo que se aproba o Regulamento de Servizos das Corporacións Locais, a Lei 7/1996, de 15 de xaneiro, de Ordenación do Comercio Minorista, a Lei 13/2010, de 17 de decembro, do Comercio Interior de Galicia, o Real Decreto 199/2010, de 26 de febreiro, polo que se regula o exercicio da venda ambulante ou non sedentaria. Do mesmo xeito, tivéronse en conta os principios da Lei 7/2009, de 23 de novembro, sobre o libre acceso as actividades de servizos e o seu exercicio.1. Considerarase venda ambulante, para os efectos da presente ordenanza, a realizada por comerciantes, persoas físicas ou xurídicas, fóra dun establecemento comercial permanente, que desenvolvan a actividade de forma habitual, periódica ou ocasional, nos lugares debidamente autorizados, en instalacións desmontables, ou transportables incluídos os camións-tenda.2. A organización, intervención e inspección da venda ambulante correspóndelle o Alcalde Presidente ou concelleiro en quen delegue. A venda ambulante realizarase baixo as seguintes modalidades: A) A venda ambulante en mercados periódicos: situados nos lugares determinados polo concello, con unha periodicidade habitual establecida. Dentro deste apartado, están encadradas, entre outras, as realizadas en feiras e mercadillos. B) A venda ambulante en postos instalados nas vías públicas, autorizadas para un número de postos, situacións e períodos determinados e que pode ser autorizada con carácter excepcional. C) A venda ambulante en mercadillos ocasionais, que teñan lugar con motivo de feiras, festas ou acontecementos populares. D) A venda ambulante en camión ou vehículo-tenda, que terá lugar en zonas e lugares que o concello autorice. A venda ambulante pode ser exercida por toda persoa física ou xurídica adicada profesionalmente a actividade de comercio polo miúdo, que reúna os requisitos establecidos na presente ordenanza reguladora e demais normativa que fose de aplicación. A venda de produtos agrícolas de temporada pode ser exercida por persoas física, aínda no caso de que non se dediquen profesionalmente a actividade de comercio polo miúdo, sempre que reúnan os demais requisitos que para este tipo de actividade se establecen nesta ordenanza. O mercadillo de Ames, celebrarase en dúas localidades. En Bertamiráns celebrarase todos os sábados do ano nas rúas Entrerrios, Ameneiral e na Praza da Maía. En O Milladoiro celebrarase na Praza Manuel Murguía. Dentro do mencionado perímetro, o concello instalará colectores para depositar o lixo ocasionado pola actividade comercial. Os postos de venda instalaranse deixando acceso os edificios e entradas a establecementos comerciais ou industriais, e coidando de non facelo tapando de forma notoria os escaparates ou exposicións, ou de xeito que dificulten os accesos a circulación peonil. Datas: Os sábados de cada semana durante todo o ano. Horarios: - Verán: De 15:30 a 16:30 horas. - Inverno: De 15:30 a 16:30 horas. - Verán: De 16.40 a 20.30 horas. - Inverno: De 16.40 a 19.30 horas. Considerarase horario de verán e inverno segundo o cambio horario a nivel estatal. Vendedores: Poderán exercer a actividade todos os comerciantes e produtores agrícolas que posúan a correspondente autorización municipal, nas condicións nela recollidas. - Dimensións máximas: 8 x 2 metros - A estrutura debe ser metálica, facilmente desmontable e transportable, cunha cobertura de lona ou toldo impermeable no caso de que fose necesario. - Debe ter unha altura mínima a contar dende o chan de 0,60m. - Debe ter un receptáculo dentro do posto que poderá ser unha bolsa de lixo, para verter os residuos xerados pola actividade, para transportar ó finalizar o mercadillo, no colector municipal. -Os postos deberán reunir boas condicións de hixiene e aseo. Datas: Os luns de cada semana durante todo o ano. Horarios: - Verán: De 15:30 a 16:30 horas. - Inverno: De 15:30 a 16:30 horas. - Verán: De 16.40 a 20.30 horas. - Inverno: De 16.40 a 19.30 horas. Considerarase horario de verán e inverno segundo o cambio horario a nivel estatal. Vendedores: Poderán exercer a actividade todos os comerciantes e produtores agrícolas que posúan a correspondente autorización municipal, nas condicións nela recollidas. - Dimensións máximas: 8 x 2 metros - A estrutura debe ser metálica, facilmente desmontable e transportable, cunha cobertura de lona ou toldo impermeable no caso de que fose necesario. -Debe ter unha altura mínima a contar dende o chan de 0,60m. -Debe ter un receptáculo dentro do posto que poderá ser unha bolsa de lixo, para verter os residuos xerados pola actividade, para transportar ó finalizar o mercadillo, no colector municipal. -Os postos deberán reunir boas condicións de hixiene e aseo. Produtos: Os artigos autorizados para a venda nos postos ambulantes son: Poderán ser ofrecidos a venda artigos téxtiles, de artesanía, bixutería, marroquinería, calzado, confección; droguería, artigos de coiro ou pel, de ornato de pequeno volume, así como produtos alimenticios que non estean expresamente prohibidos pola normativa vixente. Autorizase a venda en camións-tenda de pan, froita, queixos, produtos envasados, peixe fresco e conxelado, así como outros produtos alimenticios nos que a súa venda en réxime de ambulancia estea autorizada pola normativa estatal ou autonómica aplicable, cando se cumpran as condicións sanitarias e hixiénicas que establece a Lexislación sectorial sobre a materia para cada tipo de produto. En concreto, non poderá vender produtos destinados ao consumo humano quen careza do carne de manipulador de alimentos. O Concello de Ames procurará a diversidade de artigos presentes no mercado de venda ambulante, favorecendo a competencia e o desenvolvemento sostible do comercio local, non permitindo que a venda dun mesmo artigo supere as tres cuartas partes dos postos de venda autorizados en cada un dos mercados. Para o exercicio da venda ambulante as persoas deberan cumprir os seguintes requisitos: 1- Ser persoa física ou xurídica, e exercer a actividade de venda ambulante.2- Estar dada de alta no correspondente epígrafe do I. A. E, e o corrente nas taxas municipais.3- Estar dado de alta no réxime correspondente da Seguridade social.4- Ter contratada unha póliza de seguro de responsabilidade civil que cubra os riscos que puideran derivarse do exercicio da actividade.5- Cumprir tódolos requisitos que establezan as regulamentacións específicas aplicables ós produtos obxecto da venda.6- Gozar do oportuno permiso de residencia e permiso traballo, en caso de non posuír nacionalidade española, conforme a normativa vixente na materia. No caso de traballadores comunitarios deberán estar en posesión da tarxeta de residencia.7- Estar en posesión da correspondente autorización municipal para este tipo de venta.8- Estar en posesión do carné de manipulador de alimentos, actualizado, nos casos que proceda a venda de produtos alimenticios.9- Os vendedores ambulantes deberán cumprir no exercicio da súa actividade, a obriga de coñecer e cumprir a normativa xeral de ordenación do comercio, disciplina de mercado e protección do consumidor, e cumprir as condicións e requisitos esixidos pola normativa reguladora dos produtos que sexan obxecto da venda.10- Estar debidamente autorizado como comerciante ambulante (quen exerza o comercio ambulante, deberá ter expostos os seus datos de identificación e domicilio de modo que resulten facilmente visibles cara o público). 11- As instalacións e maquinaria que se empreguen para os postos de venda, terán que ser desmontables, transportables ou realizarse en camións ou vehículos tenda, e reunir en todos os casos, as debidas condicións de seguridade, salubridade, limpeza e presentación, podendo o concello ordenar a retirada das instalacións ou maquinaria que non reúnan as devanditas características.12- O Concello de Ames promocionará a venda da produción dos labregos e labregas locais ou da contorna para que, ben individualmente ou organizados de forma colectiva, comercialicen os alimentos producidos nas súas explotacións, recoñecidos historicamente como produtos tradicionais, ou ben protexidos como produtos alimenticios tradicionais por unha norma comunitaria, nacional, rexional ou local, habilitando espazos reservados para a venda destes produtos e podendo autorizar a celebración de feiras temáticas de promoción deste tipo de produción. No suposto de agrupación de produtores e produtoras agrícolas locais ou de concellos da contorna, o Concello de Ames esixirá coa suficiente antelación, a remisión da identificación documental das persoas autorizadas para a presencia no posto ambulante de venda. En todo caso, deberán ter expostos de xeito facilmente visible para o público; os datos de identificación e domicilio en cada un dos produtos dos distintos labregos e labregas que comercialicen no mesmo posto, debendo permitir un seguimento da trazabilidade dos alimentos. a- Conceder autorización para o exercicio da venda ambulante dentro do termo municipal. A concesión da autorización municipal para o exercicio da venda ambulante estará sometida á comprobación previa por parte do concello, do cumprimento por parte do solicitante, dos requisitos legais en vigor para o exercicio do comercio; así como do establecido pola regulación do produto para o que se autoriza a venda. b- O concello pode revogar ou anular a autorización concedida cando se incumpran as causas que motivaron a concesión, ou se acredite o incumprimento de calquera das condicións da autorización. c- Fixar as taxas para o exercicio da actividade no dominio público municipal, na correspondente ordenanza fiscal. d- Establecer a ubicación, datas e horarios de celebración de mercadillos e feiras ata a súa modificación ou suspensión. e- Determinar os artigos ou produtos dos que se autoriza a venda nos mercadillos do termo municipal, de conformidade coa normativa específica que regula a comercialización de cada grupo de produtos ou artigos, e as prohibicións específicas contidas na Lei 13/2010, de 17 de decembro, do Comercio Interior de Galicia. f- Establecer as condicións necesarias para o normal desenvolvemento do tránsito de vehículos e peatóns, indicando as vías de circulación e os espazos de aparcamento, carga e descarga. g- Establecer as condicións de vixilancia e control do normal desenvolvemento da feira ou mercadillo. h- Impoñer as sancións correspondentes ás conductas constitutivas de infracción. a) A súa concesión ten carácter discrecional, estando supeditada ao interese xeral. b) Terá unha duración máxima de tres anos, que coincidirá cun trienio natural. As autorizacións poderán renovarse de forma expresa por idéntico período. As autorizacións cuxo período de validez sexa inferior a un ano, extinguiranse na data sinalada expresamente na autorización. c) E persoal e será transmisible previa comunicación ao Concello. O novo titular terá que reunir os requisitos esixidos nesta Ordenanza para o exercicio da actividade, quedando subrogado nos dereitos e obrigacións que correspondan ao titular cedente. A transmisión dunha autorización non afectará o seu período de vixencia, que se manterá polo tempo que reste ata a finalización do prazo de duración. d) O titular, mantendo tal condición, poderá ser substituído, previa autorización municipal, polos familiares en primeiro grao de consanguinidade ou afinidade, sempre que o familiar proposto non sexa titular doutra autorización e que cumpra os demais requisitos establecidos na presente ordenanza, todo o cal debera documentarse adecuadamente. e) Os titulares da autorización ou licenza, nos mercados periódicos, poderán designar a un suplente, cuxos datos persoais se farán constar na autorización. O suplente deberá ser familiar en primeiro grado ou empregados que estean dados de alta na seguridade social por conta do titular. O suplente non poderá ser titular de licenza deste Concello para o exercicio da venda ambulante. A condición de suplente non xerara dereito algún de cara a ulterior concesión de licenzas para o exercicio da venda ambulante. f) 0 titular da autorización poderá contratar persoal que lle asista na atención do posto. É o carne de venda ambulante o que autoriza o exercicio da venda no concello de Ames. O concello poderá conceder autorización provisional para exercer a venda ambulante nos supostos en que pola súa natureza ou situación especial da persoa que exerza a venda, se así o considera oportuno, sen prexuízo do réxime xeral de autorización e demais normativas legais. A cada titular seralle concedido un so posto de venda, e implicará o seu titular as obrigas que seguen: - Ter visible a autorización formalizada polo concello. - Respetar os horarios de mercadillo nos que estea autorizado. - Acudir o mercadillo con asiduidade mantendo o posto con actividade, cumprindo co establecido no artigo 15.1. G e comunicando ó concello a súa ausencia temporal debidamente xustificada; mantendo as debidas condicións de hixiene e presentación sanitarias. - Cumprir as condicións impostas na autorización relativas ó posto e ós produtos obxecto da autorización. - Manter o decoro e as boas formas coa clientela e cos axentes da autoridade encargados do control e vixilancia do mercadillo. - Depositar os residuos xerados pola actividade nos colectores habilitados polo concello o remate da súa actividade.1. A autorización para o exercicio da actividade deberá ser solicitada polo interesado ou representante debidamente autorizado, en impreso normalizado que será facilitado polo concello, e no que se fará constar: A- Nome e apelidos ou denominación social, enderezo a efectos de notificación, número do D. N. I. ou N. I. F; para estranxeiros número de identificación ( do pasaporte en vigor ). Faranse constar os mesmos datos cando a solicitude sexa formulada por representante autorizado. B- mercadillo no que se pretende exercer a actividade. C- Mercadoría que se pretende sexa obxecto da venda co seu epígrafe correspondente. D- Dimensións do espazo que se pretende ocupar e que tipo de instalación pretende introducir no recinto do mercadillo. E- Modalidade de venda ambulante F- Determinación das persoas habilitadas G- O impreso estará firmado polo solicitante.2, Xunto coa solicitude referida, o solicitante presentara unha declaración responsable asinada, na que manifeste: a. O cumprimento dos requisitos establecidos. b. Estar en posesión da documentación que así o acredite a partir do inicio da actividade. c. Manter o seu cumprimento durante o prazo de vixencia da autorización. d. Estar dado de alta no epígrafe correspondente do imposto de actividades económicas e estar ao corrente no pago da tarifa ou, en caso de estar exentos, estar dado de alta no censo de obrigados tributarios. e. Estar ao corrente no pago das cotizacións da Seguridade Social f. Os procedentes de terceiros países deberán acreditar o cumprimento das obrigacións establecidas na lexislación vixente en materia de autorizacións de residencia e traballo. g. Reunir as condicións esixidas pola normativa reguladora do produto ou produtos obxecto da venda ambulante ou non sedentaria. h. Ter subscrito póliza de seguro de responsabilidade civil que cubra calquera clase de risco derivado do exercicio da súa actividade comercial. i. Declaración expresa de que o solicitante coñece a normativa sectorial aplicable no termo municipal. Aquelas solicitudes que non sexan admitidas e cumpran cos requisitos esixidos, pasarán a formar parte dunha lista de agarda, que deberá ser renovada anualmente entre os días 1 e 31 de decembro, correspondéndolle os interesados tramitar unha nova solicitude. O prazo de resolución será de tres meses a partir da entrada da solicitude no rexistro do Concello de Ames, se no prazo indicado non se dita resolución expresa, entenderase desestimada a solicitude por silencio administrativo, de acordo co disposto na Lei 4/1999 e na Lei 30/1992. Unha vez recibida a comunicación favorable, os solicitantes deberán remitir, cun prazo de quince días hábiles, a seguinte documentación orixinal ou copia compulsada.1- Copia do DNI. No caso de que o solicitante sexa estranxeiro deberá acompañar fotocopia do pasaporte, en vigor.2- No caso de solicitantes estranxeiros copia do permiso de traballo e permiso de residencia, se o solicitante e dun país comunitario copia da tarxeta de residencia.3- Dúas fotografías tamaño carné. 4- Compromiso expreso, que debera constar así na solicitude, no que se exprese que a persoa que vai exercer a actividade, será o titular da autorización, e declara que coñece e cumpre as normas as que deberá axustarse a súa actividade, no caso de ser autorizada. Do mesmo xeito deberá incluír, o nome da persoa ou persoas que ocasionalmente poidan substituta no exercicio da actividade, segundo o que se expresa no artigo 8 da presente ordenanza.5- Das persoas autorizadas, acompañarase o xustificante da relación familiar que sexa, e a documentación que se relaciona nos puntos 1,2, e 3 do presente artigo.6- Se a autorización afecta a venda de produtos alimenticios, deberá achegar fotocopia do carné de manipulador de alimentos, en vigor.7- Estar en posesión do seguro de responsabilidade civil que garanta a cobertura de calquera clase de risco que pola maquinaria ou instalacións poida orixinar.8- Copia de alta no IAE que corresponda a actividade para a que se solicita autorización.9- Copia da alta e do último recibo da seguridade social. Se é empregado copia do último TC2.10- Para os supostos contemplados no artigo 7.12 da presente Ordenanza, o solicitante do posto de agricultores locais ou da contorna, deberán presentar cando menos a seguinte documentación: Estar dado de alta no correspondente epígrafe do IAE e ao corrente nas taxas municipais. Estar dado de alta no réxime correspondente da Seguridade Social. Ter contratada unha póliza de seguro de responsabilidade civil que cubra os riscos que puideran derivarse do exercicio da actividade. Estar en posesión do carné de manipulador de alimentos, actualizado, do solicitante así como dos distintos labregos e labregas que estean presentes na comercialización no mesmo posto. No caso de non presentar a documentación no prazo concedido, sen xustificación algunha, o concello entendera que desiste da súa solicitude. A autorización municipal de exercicio da venda ambulante terá como mínimo o seguinte contido: a) Nome e apelidos ou denominación social, domicilio DNl/CIF do titular da autorización. b) Modalidade de venda ambulante que se autoriza c) Determinación dos artigos que poden ser obxecto de comercialización, especificando as condicións particulares de hixiene ou seguridade especialmente necesarias para o caso. d) Determinación dos lugares e dimensións para os que se autoriza o exercicio da venda ambulante e) Determinación do número de persoas habilitadas para a venda baixo a dependencia do titular da autorización f) Referencia a obrigación de coñecer e cumprir a normativa xeral de ordenación do comercio, a disciplina do mercado e a protección do consumidor. g) Condicións particulares as que, no seu caso, quede suxeito o titular da autorización h) Período de vixencia da autorización.1. As autorizacións, que sexan concedidas pola Alcaldía, estarán suxeitas a comprobación polo Concello do cumprimento polo peticionario dos requisitos esixidos por esta Ordenanza e pola restante normativa de aplicación. O concello poderáconceder autorización provisional para exercer a venda ambulante nos supostos en que pola súa natureza ou situación especial da persoa que exerza a venda, se así o considera oportuno, sen prexuízo do réxime xeral de autorización e demais normativas legais.2. O Concello de Ames establecerá as novas autorizacións seguindo os seguintes criterios: a. A primeira prioridade a terán aquelas solicitudes presentadas por comerciantes que xa exerzan a actividade nalgún dos mercados de venda ambulante do concello de Ames. b. A segunda a terán aquelas solicitudes nas que as actividades a desenvolver sexan novas ou pouco desenvoltas no mercadillo. c. Cando non existan actividades contempladas nos anteriores puntos atenderase por rigorosa orde de entrada na lista de agarda.3. Non se concederá mais dunha autorización por persoa física ou xurídica e mercado.4. Antes da adxudicación nun mercado periódico dun posto a un novo titular, deberán resolverse as peticións de traslado ou permuta de postos que formulen os vendedores xa situados, evitándose, en todo caso, a concentración de postos dun mesmo tipo e debendo constar, no caso das permutas, o consentimento dos titulares do postos obxecto da mesma.5. Os comerciantes que solicitasen un posto nun mercado periódico e non se lles concedeu pasarán a formar parte dunha bolsa para cubrir de forma provisional as baixas ou ausencias superiores a un mes, que se produzan ao Longo do ano natural, ata a nova adxudicación. Os beneficiarios deberan cumprir os requisitos desta Ordenanza e pagar a taxa correspondente para o posto que van ocupar. Ser beneficiario dun posto ocasional no mercado non da dereito a obter unha adxudicación. A renovación da autorización realizarase cada tres anos. O concello de Ames poderá comprobar o estado das condicións que motivaron a adxudicación en calquera momento da vixencia da mesma. Cada tres anos renovarase o carné de vendedor ambulante, entre o 1 e o 31 de decembro, esixindo en cada caso se fose necesario, a documentación oportuna. Anualmente terá que acreditar, estar de alta na seguridade social, ter subscrito o seguro de responsabilidade civil e aboar as taxas municipais correspondentes.1. Sen perxuicio do disposto noutros preceptos desta ordenanza, a autorización extinguirase, previa audiencia co interesado e resolución da alcaldía: A) Transcorrido o prazo polo que se outorgaron, sen solicitar a renovación, ou sen pagar as taxas municipais correspondentes, dentro do prazo establecido ó efecto. B) Renuncia expresa por escrito do titular. C) Causas de interese público sobrevidas antes do remate do prazo polo que se outorgou a autorización, tales como a execución de obras ou reestruturación dos emprazamentos nos que se sitúe o mercado, ou por incompatibilidade sobrevida da instalación con outros servizos e obras que se estean executando na zona. D) Subarrendo ou venta do posto a un terceiro. E) Morte do titular. F) Perda de algún dos requisitos establecidos no seu outorgamento. G) Non asistir a tres mercadillos seguidos ou seis alternos, ó longo dun ano, salvo causa xustificada que deberá por en coñecemento do concello, quedando ó criterio do órgano que outorgou a autorización. H) Falta de pago das sancións municipais impostas polo concello, xulgado ou calquera órgano da administración con competencias en materia relativa a comercio interior. I) Cometer algunha das infraccións contidas nesta ordenanza, tipificadas como infracción grave ou moi grave, ou reincidir na infracción.2- Salvo nos supostos de extinción polo transcurso do prazo, que operará automaticamente, os expedientes de extinción poderán iniciarse de oficio ou a instancia de parte, correspondendo a súa resolución ó alcalde presidente ou concelleiro no que delegue. Todo expediente de extinción será sometido a tramite de audiencia.3- As autorizacións quedarán sen efecto e poderán ser revocadas cando se incumpran as condicións con que foron outorgadas. Constitúen infraccións a presente ordenanza as seguintes conductas, que se clasificarán en leves, graves e moi graves. -Producir ruídos, berros ou música, que incumpran a ordenanza de ruídos e vibracións. -A falta de ornato ou limpeza das instalacións e da súa zona circundante, e non depositar o lixo nos colectores instalados no perímetro do mercadillo. -Instalar o posto fora do lugar sinalado para tal fin, sempre e cando non perxudique a un terceiro nin altere o normal desenvolvemento do mercadillo. -Non respetar os horarios establecidos polo concello para o mercadillo. Non ter á vista a autorización municipal de venda ambulante en vigor. - A reiteración por dúas faltas leves. - Non cumprir as normas de seguridade. - A venda de produtos distintos dos autorizados. - Non acreditar mediante factura ou autorización correspondente, a procedencia de mercadoría. - A desobediencia das instrucións particulares de bo goberno, transmitidas polos axentes da autoridade, ou incumprir as normas de orde e indicacións da Policía Municipal. - Non reunir algún dos requisitos para o exercicio da venda ambulante. - A reiteración por dúas veces de faltas graves. - O exercicio da actividade por persoa diferente da autorizada ou do seu suplente. - A información e publicidade que induza a engano ou confusión. - A negativa ou resistencia a subministrar datos ou facilitar a información requirida polas autoridades competentes, así como o subministro de información inexacta ou documentación falsa. - A venda de produtos non autorizados. - A instalación de postos sen autorización ou fora de recinto acoutado para o mercadillo. - Causar perxuízo a terceiro pola instalación do posto ou alterando o normal desenvolvemento do mercadillo. Aplicaranse as sancións por infraccións da presente ordenanza: 1- Por faltas leves multa de 1 a 30 euros.2- Por faltas graves multa de 30,01 a 100 euros.3- Por faltas moi graves: - Multa de 100,01 a 300 euros. - Suspensión ou revogación da autorización. - Decomiso da mercadoría nos casos de venda de produtos non autorizados. - Corresponde ó señor alcalde/presidente ou concelleiro no que delegue, a imposición de multas e demais sancións. En todos os casos de suposta infracción establecidos nos artigos anteriores poderase, ó tempo de apreciarse a súa comisión, reter cautelarmente a autorización de venda ambulante, en tanto se tramite o expediente correspondente e se resolva definitivamente a sanción a aplicar. A retención cautelar significara a prohibición de exercer a actividade comercial, e o tempo de retención cautelar será reducido do que, se é o caso, se fixe na sanción. Producirase reincidencia cando no transcurso de un ano o suxeito cometa máis de unha infracción da mesma natureza, e feitos sancionados en resolución administrativa firme. A reincidencia así apreciada, poderá dar lugar ademais da sanción económica, a retirada definitiva da autorización de venda ambulante no termo municipal. Para a determinación das infraccións e a imposición das sancións previstas nesta ordenanza, será de aplicación o RD 1398/1993 de 4 de agosto, polo que se aproba o regulamento do procedemento para o exercicio da potestade sancionadora; a Lei 30/1992 de 26 de novembro, reguladora do réxime xurídico das administracións públicas e do procedemento administrativo común, e demais normas concordantes.1ª Quedan excluídos do ámbito desta ordenanza a regulación dos postos autorizados na vía pública de carácter fixo e estable, nos que se desenvolvan actividades comerciais de forma habitual e permanente mediante a oportuna concesión administrativa (quioscos de prensa e similares ), que se rexerán polas súas normativas específicas. Tras a entrada en vigor da presente ordenanza, ábrese un prazo de 15 días naturais para a presentación de novas solicitudes para o mercado de O Milladoiro, e pasaran a formar parte da lista de agarda, sendo os criterios de autorización os establecidos no art.13 da presente ordenanza. A entrada en vigor desta Ordenanza quedan derogadas cantas disposicións municipais anteriores regularao a mesma materia. A entrada en vigor desta ordenanza será tras a súa publicación no B. O. P. Da Coruña e unha vez transcorrido o prazo establecido no art.65.2 da Lei 7/1985, de 2 de abril, Reguladora das Bases de Réxime Local. Ames, 24 de outubro de 2011 O alcalde Santiago V. Amor Barreiro